SET สัปดาห์หน้าทรงตัวรอปัจจัยใหม่ เริ่มเก็งกำไรหุ้นได้ผลบวกประมูล 4G
บล.ฟิลลิป ,v'แนวโน้มการลงทุนในสัปดาห์หน้า คาดว่าดัชนีจะแกว่งตัวอยู่ในกรอบ รอปัจจัยทั้งในและต่างประเทศที่จะชัดเจนในสัปดาห์หน้า แนะเก็งกำไรในหุ้นที่จะได้รับผลประโยชน์จากการประมูล 4G พร้อมให้แนวรับ 1,390 จุด แนวต้าน 1,430 จุด
6 พ.ย. 2558

น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยถึงตลาดหุ้นไทยวันนี้ (6 พ.ย.) เทรดในกรอบ ระหว่างรอปัจจัยใหม่ที่จะเข้ามาสนับสนุน โดยเฉพาะการประกาศตัวเลขการจ้างงานนอกภาคเกษตร ของสหรัฐฯที่จะออกมาในคืนนี้ ซึ่งจะมีผลต่อแนวโน้มการปรับขึ้นดอกเบี้ยของธนาคารกลางสหรัฐ (FED) ที่จะมีการประชุมกันในเดือนธ.ค.นี้
นอกจากนี้จะเป็นการเข้ามาเก็งกำไรในเรื่องของผลประกอบการที่ทยอยประกาศออกมาอย่างต่อเนื่อง และรอการประมูล 4G ในสัปดาห์หน้า
แนวโน้มการลงทุนในสัปดาห์หน้า คาดว่าดัชนีจะแกว่งตัวอยู่ในกรอบ รอปัจจัยทั้งในและต่างประเทศที่จะชัดเจนในสัปดาห์หน้า แนะเก็งกำไรในหุ้นที่จะได้รับผลประโยชน์จากการประมูล 4G พร้อมให้แนวรับ 1,390 จุด แนวต้าน 1,430 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
ITD ปิดที่ 7.85 บาท เพิ่มขึ้น 0.15 บาท
JAS ปิดที่ 6.00 บาท เพิ่มขึ้น 0.10 บาท
ADVANC ปิดที่ 228.00 บาท ลดลง 2.00 บาท
SAMART ปิดที่  20.90 บาท เพิ่มขึ้น 1.10 บาท
COM7 ปิดที่ 4.94 บาท เพิ่มขึ้น 0.22 บาท
 
ที่มา: สำนักข่าวอินโฟเควสท์